Lunes

Ang Tagurkad kun Lunes mao ang una o ikaduhang adlaw sa pitlaw, taliwala sa Ligidligid ug Dumason.

Ang pulong gikan sa Kinatsila nga gikan sa Linatin nga ngalan alang sa bulan (Luna). Sa Prinanses, ang Lunes lundi, samtang sa Iningles kini Monday, gikan sa Mani, Kinaraang Iningles Mona, gikan sa diyos-diyos sa bulan sa mitolohiyang Aleman. Sa Indiya, ang Lunes gitawag Somvar, gikan kang Soma, ang Bedikong diyos-diyos sa bulan.

Sa Uropa, Awstralya, mga bahin sa Aprika ug Habagatang Amerika ang Lunes ang giilang unang adlaw sa Semana. Ang internasyonal nga estandard sa pamuo, ISO 8601, mikonsidera sa Lunes isip unang adlaw sa usa ka semana nga pagtrabaho.

Sa Hudeyo-Kristiyano nga pagtuo, ang Lunes ang ikaduhang adlaw. Kini usab ang tradisyonal nga panlantaw sa Pilipinas, Kanada ug Estados Unidos. Ang ngalan sa maong adlaw sa Arabiko, Armenyan, Georgian, Griyego, Hudeyo, Persiyano ug Pinortuges nagpasabot "ikaduhang adlaw". Ang mga Quakers nag-ila usab niini isip ikaduhang adlaw. Ang opisyal nga liturhikanhong kalendaryo sa Simbahang Katoliko nag-ila sa Lunes isip "Feria II".

Sa mga nasod sa Tunga-tungang Sidlakan, ang sinugdanan sa trabaho sa semana mao ang Sabado (ang Huwebes ug Biyernes ang walay trabaho). Sa Israel, ang Dominggo maoy unang adlaw sa trabaho.

Mga adlaw sa semana